เรื่องร้องเรียน: ตามที่ได้เคยแจ้งเรื่องแผงที่จอดรถจักรยาน ปากซอยพหลโยธิน35 ถูกเคลื่อนย้ายโดยแม่ค้าแผงลอย และทางสำนักงานเขตจตุจักรโดยเจ้าหน้าที่ฝ่ายเทศกิจ ฝ่ายโยธา ได้แก้ปัญหา ดำเนินการติดตั้งแผงที่จอดรถจักรยานกลับคืนเหมือนเดิม (แต่ไม่ได้ยึดติดกับพื้น) และได้ปิดเรื่องที่ได้แจ้งร้องเรียนไปเมื่อวันที่ 13 ธ.ค. 65 แล้วนั้น แต่ปัจจุบันนี้ แม่ค้าแผงลอยได้กลับมาเคลื่อนย้ายแผงที่จอดรถจักรยานนั้น 1 อัน ไปกองไว้แถวใต้สะพานลอยคนข้าม ทำให้คนแถวนั้นเดือดร้อนเรื่องที่จอดรถจักรยานดังกล่าว ดังนั้น ขอให้ท่านช่วยแก้ปัญหาโดยด่วน ช่วยดำเนินการติดตั้งแผงที่จอดรถจักรยานกลับมาเหมือนเดิม และต้องยึดน็อตแผงติดดกับพื้นตามมาตรฐานที่ติดตั้งแผงจอดรถจักรยานทั่วไป เพื่อกันไม่ให้ใครมาเคลื่อนย้ายอีก และควรเอาผิดกับคนที่แอบเคลื่อนย้ายแผงที่จอดรถจักรยานดังกล่าว หรือติดป้ายแจ้งห้ามหรือโทษในการเคลื่อนย้าย
การดำเนินการของเจ้าหน้าที่: เรียนท่านผู้แจ้งข้อมูล เจ้าหน้าที่เทศกิจร่วมกับเจ้าหน้าที่ฝ่ายโยธาได้ดำเนินการติดตั้งที่จอดรถจักรยานและยึดติดกับพื้น เพิ่มประโยชน์และสะดวกในการจอดรถจักรยานของประชาชน เรียบร้อย
ความเห็นของผู้แจ้ง: แก้ปัญหาได้รวดเร็วมากครับ แต่แผงจอดรถจักรยานยังไม่ยึดน็อตติดพื้น อนาคตอาจมีการเคลื่อนย้าย และต้องแจ้งเรื่องกันอีกครับ
พื้นที่: แขวงลาดยาว เขตจตุจักร กรุงเทพมหานคร